Һыҙыҡлы моторҙа электр энергияһы туранан-тура ынтылышлы хәрәкәт энергияһына әйләндереләxa0— поезд индукторҙың магнит ҡырҙары менән металл һыҙаттың үҙ-ара тәьҫир итешеүе арҡаһында хәрәкәт итә. Индуктор юл япмаһында ла, хәрәкәт итеү составында ла урынлаштырға мөмкин. Бындай двигатель магнит аҫылмалы (маглев) поездарҙа, шулай уҡ монорельс транспортында ҡулланыла. Бынан тыш, ХХ быуатта поездарҙың тартыу көсө итеп авиадвигателдәр (һауа винтлы, реактив двигатель) ҡулланыу буйынса тәжрибәләр үткәрелә. әммә улар башлыса хәрәкәт итеүсе составтың һәм рельстарҙың үҙ-ара ҙур тиҙлек менән үҙ-ара тәьҫир итешеүен өйрәнеү өсөн тәғәйенләнә.